kardosdrur/scandi-wiki huggingface dataset:
Symplektisk mangfoldighed

I matematik, og specielt i differentialgeometri, er en symplektisk mangfoldighed en glat mangfoldighed M, der er udstyret med en lukket og ikkedegenereret 2-form, ω, der kaldes en symplektisk form. Studiet af symplektiske mangfoldigheder kaldes symplektisk geometri eller symplektisk topologi.

Symplektiske mangfoldigheder opstår naturligt i abstrakte formuleringer af klassisk mekanik og analytisk mekanik som kotangentbundter af mangfoldigheder; dette er for eksempel tilfældet i hamiltonsk mekanik, som er en af feltets primære motivationer: Heri er mængden af mulige konfigurationer af et system modelleret som en mangfoldighed, og dennes kotangentbundt beskriver systemets faserum.

Enhver reel differentiabel funktion, H, på en symplektisk mangfoldighed kan tjene som en energifunktion eller Hamiltonfunktion. Til enhver Hamiltonfunktion hører et hamiltonsk vektorfelt; dette felts integralkurver er løsninger til Hamilton-Jacobi-ligningerne, og feltet definerer et flow på den symplektiske mangfoldighed, der kaldes et hamiltonsk flow eller en (hamiltonsk) symplektomorfi. If. Liouvilles sætning vil et hamiltonsk flow bevare faserummets volumenform.

Definition 

En symplektisk form på en mangfoldighed M er en ikke-degenereret, lukket og ikkedegenereret 2-form ω. Ikkedegenereretheden betyder her, at der for alle punkter p ∈ M gælder, at der ikke findes tangentvektorer X ∈ TpM forskellige fra 0, så ω(X,Y) = 0 for alle Y ∈ TpM. At ω er lukket vil sige, at den ydre afledede af ω, dvs. dω, er lig nul. En symplektisk mangfoldighed består af et par (M,ω) af en mangfoldighed M og en symplektisk form ω. Mangfoldigheden siges i dette tilfælde at være givet en symplektisk struktur.

Differentialgeometri
Matematisk fysik
Frank Bainimarama

Commodore Josaia Voreqe "Frank" Bainimarama (født 27. april 1954) er en fijiansk militærofficer og politiker.

Frank Bainimarama begik statskup i 2000 og var landets præsident i flere måneder derefter. I 2006 begik han igen statskup og blev landets premierminister 5. januar 2007. Landets højesteret fastslog i 2009, at militærledelsen af landet var ulovlig, præsident Josefa Iloilo, som militæret havde bevaret som det nominelle statsoverhoved, ophævede formelt forfatningen og genudnævnte Bainimarama. Senere i 2009 blev Iloilo afløst som præsident af Epeli Nailatikau. Efter flere års forsinkelser blev der afholdt et demokratisk valg på Fiji den 17. september 2014. Bainimaramas parti FijiFirst vandt valget med 59,2% af stemmerne, valget blev anset som troværdige af internationale observatører.

Reference

Eksterne henvisninger 

Fijis præsidenter
Statsoverhoveder der kom til magten ved kup
Arrangement in Gray and Black: The Artist's Mother

Arrangement in Grey and Black: The Artist's Mother (almindelig kendt som Whistler's Mother (dansk:Whistlers mor); også kendt som Arrangement in Grey and Black, No. 1) er et oliemaleri fra 1871 af kunstmaleren James McNeill Whistler. Det er hans mest kendte maleri.

I populærkulturen 
Maleriet spiller en fremtrædende rolle i Rowan Atkinsons film Bean - den ultimative katastrofefilm fra 1997.

Eksterne henvisninger 

Malerier fra 1871
Amerikansk kultur
Bygeskyer

Cumulonimbussky (: 'høj, dynge, toppunkt' og 'regn') eller bygesky er en type sky, der kan blive meget høj og tæt. Den medfører tordenvejr og andet dårligt vejr. Skyerne kan opstå hver for sig, i grupper eller langs koldfronter i bygelinjer. Cumulonimbus opstår af cumulusskyer eller altocumulus castellanus og dannes over hele verden med undtagelse af arktiske områder. 

Det er karakteristisk at cumulonimbus danner en stor amboltligende skyformation i toppen, hvorfor denne del af skyen netop betegnes ambolten. Denne amboltsky befinder sig langt over det niveau hvor temperaturen har passeret 0 grader C, så denne del af skyen består af iskrystaller. 

Cumulonimbusskyer giver, ofte voldsomme byger af regn, sne, ishagl, der ofte er ledsaget af torden. Cumulonimbusskyer er i særligt voldsomme udgaver også årsag til tornadoer og skypumper.

Cumulonimbus calvus 

Undertypen calvus er karakteriseret ved at skyen har nået sin maksimale højde, men endnu ikke har dannet cirroforme tråde eller ambolt på oversiden. Den maksimale højde nåes i den højde hvor temperaturen ikke længere falder med stigende højde, hvilket sker i den øverste den af tropossfæren. Calvus er det latinske ord for skaldet.

Cumulonimbus capillatus 

Når den opadstigende luftmasses opstigning stopper i den øverste del af tropossfæren, kan overkanten af skyen blive hår- eller trådagtig, ligesom cirrus skyer der findes i samme højde. Capillatus er da også det latinske ord for behåret.

Cumulonimbus incus 

 Incus er en underform af capillatus og karakteriseres ved at den opadstigende luftmasse breder sig ud horisontalt. Denne øverste udbredte del kaldes ambolten, da dens form minder om en ambolts. Incus er det latinske ord for ambolt.

Eksterne henvisninger 

Kumulus
Tropopause

Tropopausen er overgangen imellem det nederste lag af atmosfæren troposfæren og den overliggende stratosfære. Det er i troposfæren, at vi finder vores vejr, da der her er et stort indhold af vanddamp.

Højden op til tropopausen er i Danmark ca. 10 km, men den varierer lidt hen over året, pga. temperaturændringer i troposfæren.

De store bygeskyer cumulonimbus når ofte helt op til tropopausen, hvor den flade amboltligende top på skyerne dannes. Det skyldes, at der ved tropopausen sker en temperaturændring, som standser opstigningen af luften i cumulonimbusskyen. Højden af en bygesky kan dermed give en idé om højden op til tropopausen.

Se også 
 Termosfære
 Mesosfære
 Stratosfære

Jordens atmosfære
Meteorologi
Vand
Greifswalds Universitet

Universität Greifswald (latin: Universitas Gryphisvaldensis) er et af verdens ældste universiteter. Det er beliggende i Greifswald i delstaten Mecklenburg-Vorpommern i Tyskland. Det har 12.300 studerende (2009/10) og består i dag af fem fakulteter.

Historie 
Universitetet blev grundlagt i 1456 på initiativ af byens borgmester Heinrich Rubenow, der blev universitetets første rektor. Der havde dog været undervisning på stedet allerede fra 1436.

Greifswald var fra 1648 til 1815 en del af Sverige. I disse år spillede universitetet en betydelig rolle som intellektuel bro mellem Tyskland og Sverige. Omkring 1.500 svenskere studerede i de år i byen.

Det nuværende universitet 
I dag består universitetet af fakulteterne humaniora (med Statskundskab og Medievidenskab), økonomi/jura, naturvidenskab, lægevidenskab og teologi.

Universitets navn 
I 1921 skiftede Königliche Universität zu Greifswald navn til Preußische Universität zu Greifswald.

I 1933 besluttede Hermann Göring (den daværende preussiske ministerpræsident), at navnet skulle være Ernst-Moritz-Arndt-Universität Greifswald .

Navnet er omstridt. Der har flere gange kommet forslag om et nyt navn. 

Det seneste forslag til et nyt navn kom i 2010. I dette år blev et forslag til navneændring sat til afstemning på universitetet. Blandt studenterne stemte 49,9 procent for det nuværende navn, mens 43,4 procent ønskede et nyt navn (valgdeltagelse: 23 procent).

Ved afstemningen i universitets akademiske senat stemte 22 af senatets 36 medlemmer for det gamle navn, mens 14 ønskede et nyt navn .

Referencer

Eksterne henvisninger 
 Universitetets hjemmeside

Etableret i 1456
Universiteter i Tyskland
Mecklenburg-Vorpommern
FN's konvention om borgerlige og politiske rettigheder

FN's konvention om borgerlige og politiske rettigheder (fork. ICCPR efter den engelske titel International Covenant on Civil and Political Rights) er en multilateral konvention, der blev vedtaget af FN's generalforsamling 16. december 1966 og trådte i kraft 23. marts 1973. Konventionen forpligter parterne til at respektere individers borgerlige og politiske rettigheder, eksmepelvis retten til liv, religionsfrihed, ytringsfrihed, forsamlingsfrihed, valgret, retssikkerhed og lighed for loven. Pr. oktober 2009 har 29 lande hverken har underskrevet eller ratifcieret konventionen. Danmark var blandt de første lande til at ratificere konventionen, hvilket skete uden at tage forbehold.

Konventionen er baseret på FN's Verdenserklæring om Menneskerettighederne. Oprindeligt var det FN's menneskerettighedskommission, der skulle overvåge medlemslandenes overholdelse af konventionen, men efter langvarig kritik af denne kommission, blev den erstattet af FN's menenskerettighedsråd i 2006. Rådets medlemmerne vælges af medlemsstaterne, men repræsenterer ikke disse. Hver medlemsstat afleverer rapporter til rådet om hvorledes den pågældende stat har opfyldt konventionen.

I den første tillægsprotokol blev der oprettet en klageinstans, der modtager og behandler mellemstatslige og individuelle klagesager. Den anden tillægsprotokol fordømmer dødsstraf.

Etableret i 1966
Konvention om borgerlige og politiske rettigheder
830'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 880'erne f.Kr. 870'erne f.Kr. 860'erne f.Kr. 850'erne f.Kr. 840'erne f.Kr. – 830'erne f.Kr. – 820'erne f.Kr. 810'erne f.Kr. 800'erne f.Kr. 790'erne f.Kr. 780'erne f.Kr. 

År: 839 f.Kr. 838 f.Kr. 837 f.Kr. 836 f.Kr. 835 f.Kr. 834 f.Kr. 833 f.Kr. 832 f.Kr. 831 f.Kr. 830 f.Kr.

Begivenheder 
 836 f.Kr. – Shalmaneser III af Assyrien leder en ekspedition mod Tabarenerne
 Borgerkrigen i Egypten bryder ud.
 830 f.Kr. – Kong Baal-Eser II af Tyrus' regeringstid ender.

Personer 

å
Årtier
840'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 890'erne f.Kr. 880'erne f.Kr. 870'erne f.Kr. 860'erne f.Kr. 850'erne f.Kr. – 840'erne f.Kr. – 830'erne f.Kr. 820'erne f.Kr. 810'erne f.Kr. 800'erne f.Kr. 790'erne f.Kr. 

År: 849 f.Kr. 848 f.Kr. 847 f.Kr. 846 f.Kr. 845 f.Kr. 844 f.Kr. 843 f.Kr. 842 f.Kr. 841 f.Kr. 840 f.Kr.

Begivenheder 
 845 f.Kr. – Pherekles konge af Athen dør efter en regeringstid på 19. år.
 842 f.Kr. – Shalmaneser III af Assyrien hærger Damaskus' territorie og modtager hyldest fra Kongeriget Israel og De Føniske Bystater.
 841 f.Kr. – Zhou Li Wang, konge af Zhou-dynastiet i Kina, dør.

Personer 

å
Årtier
850'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 900'erne f.Kr. 890'erne f.Kr. 880'erne f.Kr. 870'erne f.Kr. 860'erne f.Kr. – 850'erne f.Kr. – 840'erne f.Kr. 830'erne f.Kr. 820'erne f.Kr. 810'erne f.Kr. 800'erne f.Kr. 

År: 859 f.Kr. 858 f.Kr. 857 f.Kr. 856 f.Kr. 855 f.Kr. 854 f.Kr. 853 f.Kr. 852 f.Kr. 851 f.Kr. 850 f.Kr.

Begivenheder 
 859 f.Kr. – Shalmaneser III af Assyrien angriber Syrien og Palæstina
 858 f.Kr. – Aramu bliver konge af Urartu
 854 f.Kr. – Shalmaneser III bekæmper en Syrisk koalition (inklusiv kongen af Israel og Kongen af Aram Damaskus) i slaget ved Qaqar
 850 f.Kr. – Homer skriver Iliaden og Odysseen
 Nazireerne og Rechabiterne starter en tidlig Afholdsbevægelse

Personer 

å
Årtier
860'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 910'erne f.Kr. 900'erne f.Kr. 890'erne f.Kr. 880'erne f.Kr. 870'erne f.Kr. – 860'erne f.Kr. – 850'erne f.Kr. 840'erne f.Kr. 830'erne f.Kr. 820'erne f.Kr. 810'erne f.Kr. 

År: 869 f.Kr. 868 f.Kr. 867 f.Kr. 866 f.Kr. 865 f.Kr. 864 f.Kr. 863 f.Kr. 862 f.Kr. 861 f.Kr. 860 f.Kr.

Begivenheder 
 865 f.Kr. – Kar Kalmaneser erobres af Ashurnasirpal II af Assyrien
 864 f.Kr. – Diegnetus, konge af Athen, dør og efterfølges af sin søn Pherekles
 860 f.Kr. – Kongeriget Urartu dannes

9. århundrede f.Kr.
Årtier
870'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 920'erne f.Kr. 910'erne f.Kr. 900'erne f.Kr. 890'erne f.Kr. 880'erne f.Kr. – 870'erne f.Kr. – 860'erne f.Kr. 850'erne f.Kr. 840'erne f.Kr. 830'erne f.Kr. 820'erne f.Kr. 

År: 879 f.Kr. 878 f.Kr. 877 f.Kr. 876 f.Kr. 875 f.Kr. 874 f.Kr. 873 f.Kr. 872 f.Kr. 871 f.Kr. 870 f.Kr.

Begivenheder 
 879 f.Kr. – Kaluh bliver hovedstad i Assyrien
 878 f.Kr. – Zhou Li Wang bliver konge i Zhou-dynastiet
 874 f.Kr. – Shoshenq II overtager tronen efter Takelot I i Egyptens 22. dynasti
 874 f.Kr. – Akab bliver konge i Kongeriget Israel
 872 f.Kr. – Oversvømmelse af Nilen dækker gulvet i Luxortemplet
 872 f.Kr. – Osorkon II overtager tronen efter Shoshenq II i Egyptens 22. dynasti

9. århundrede f.Kr.
Årtier
880'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 930'erne f.Kr. 920'erne f.Kr. 910'erne f.Kr. 900'erne f.Kr. 890'erne f.Kr. – 880'erne f.Kr. – 870'erne f.Kr. 860'erne f.Kr. 850'erne f.Kr. 840'erne f.Kr. 830'erne f.Kr. 

År: 889 f.Kr. 888 f.Kr. 887 f.Kr. 886 f.Kr. 885 f.Kr. 884 f.Kr. 883 f.Kr. 882 f.Kr. 881 f.Kr. 880 f.Kr.

Begivenheder 
 889 f.Kr. – Takelot I overtager tronen i Egypten efter sin far Osorkon I
 883 f.Kr. – Assurnasirpal II overtager tronen i Assyrien efter sin far Tukulti-Ninurta II

9. århundrede f.Kr.
Årtier
890'erne f.Kr.

Århundreder: 10. århundrede f.Kr. – 9. århundrede f.Kr. – 8. århundrede f.Kr. 

Årtier: 940'erne f.Kr. 930'erne f.Kr. 920'erne f.Kr. 920'erne f.Kr. 900'erne f.Kr. – 890'erne f.Kr. – 880'erne f.Kr. 870'erne f.Kr. 860'erne f.Kr. 850'erne f.Kr. 840'erne f.Kr. 

År: 899 f.Kr. 898 f.Kr. 897 f.Kr. 896 f.Kr. 895 f.Kr. 894 f.Kr. 893 f.Kr. 892 f.Kr. 891 f.Kr. 890 f.Kr.

Begivenheder 
 894 f.Kr. – Zhou yi wang bliver konge i Zhou-dynastiet
 892 f.Kr. – Megakles, konge af Athen, dør, efter en regeringstid på 30 år, og efterfølges af sin søn Diognetus
 891 f.Kr. – Tukulti-Ninurta II overtager tronen i Assyrien efter sin far Adad-nirari II.

9. århundrede f.Kr.
Årtier
Editors

Editors blev dannet i Birmingham i foråret 2003. Inspireret af deres kærlighed til litterære bands som det tidlige REM, Echo & the Bunnymen, Elbow og Doves. Bandets let indentificerbare engelsk sound er fokuseret mod de store temaer som kærlighed, tab og fortrydelse. 

Editors skrev deres første pladekontrakt under i 2004 med det uafhængige selskab Kitchengarden, selv om de væltede i tilbud fra langt større pladeselskaber. En meget bevidst handling fra bandets side, der på et mindre selskab kunne opnå langt mere opmærksomhed og musikalsk frihed.

Det første afkast af denne aftale blev singlen Bullits der udkom januar 2005. Den anden single, Munich, fløj direkte ind på den britiske top 20 og styrede bandet mod scenen for MTV's Spanking New Music Week samtidig med de fyldte musikmedierne, der var vilde med bandet.

Debutalbummet The Back Room kom på gaden i august 2005.

d. 25. juni 2007 udgav Editors deres andet album An End Has A Start.

Bandets tredje album In This Light And On This Evening udkom i 2009.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Storbritannien
Electric Lady Lab

Electric Lady Lab var en dansk elektro-pop duo, der bestod af producer og sangskriver Martin Bøge Pedersen og sangerinde Stine Hjelm Jacobsen. De udgav deres debutalbum, Flash! den 7. januar 2011.

Electric Lady Lab blev dannet i marts 2009. Martin var tidligere en del af popduoen The Loft, og Stine har en fortid i indiepop-bandet NU. De har kendt hinanden siden 1990'erne hvor de gik på gymnasium sammen i Køge.

Electric Lady Lab debuterede med singlen "It's Over Now" i november 2009, men fik sit kommercielle gennembrud med "You & Me" fra juni 2010. Sangen sampler temaet fra "Rhythm Is a Dancer" (1992) fra den tyske eurodance gruppe Snap!. Singlen opnåede en placering som nummer to på hitlisten, og modtog platin for 30.000 solgte downloads. I maj 2011 blev singlen udsendt i Tyskland, Schweiz og Østrig. Electric Lady Lab samarbejdede med popgruppen The Storm på nummeret "The Chosen Ones" fra albummet Rebel Against Yourself (2011), hvor Stine Hjelm Jacobsen synger sammen med Pernille Rosendahl.

Den 1. september 2011 udkom singlen "Touch Me", der sampler a-ha's "The Sun Always Shines on T.V." (1985). Sangen er skrevet sammen med Johan Wohlert fra Mew, og bruger a-ha-forsanger Morten Harkets originale vokal samt tema fra sangen.

Electric Lady Lab er kendt for at sample ældre hits. Singlen "Open doors" fra 2013 bruger samplen fra Jan Hammers 80'er-klassiker "Crockett's Theme" og seneste single "Hurts" bruger en sample fra Roxettes megahit "Listen to your heart".

Den 5. februar 2016 udkom singlen "Love Is War" som første single fra en kommende EP. Den 14. marts 2016 meddelte Electric Lady Lab at de ville stoppe som duo.

Electric Lady Lab er blevet fremhævet som eksempel på den nye bølge af moderne dansk dancemusik.

Diskografi

Album 
Flash! (2011)

Singler

Kilder

Eksterne henvisninger 
 P3 Playlistnyt 
 Electric Lady Lab på MySpace 

Fra DR P3 playlistnyt
Musikgrupper fra Danmark
Musikgrupper fra 2009
Pinkode

En pinkode er en personlig kode som bruges til f.eks. mobiltelefoner, netbanker, adgangspaneler og ved betaling med betalingskort. PIN står for "Personal Identification Number".

Pinkoder er ofte på fire cifre, men der findes eksempler på pinkoder med mere end fire cifre.

Referencer 

Kodninger
Electrojuice

Electrojuice er Mads Kolding og Jakob Littauer. Duoen blander electronica, hiphop og techno, og deres første udgivelse var et remix af nummeret "Broken" med engelske Late Of The Pier.

Siden har også en række danske kunstnere som Veto og Lulu Rouge fået lavet Electrojuice-remix, og drengene har begået sig på klubscener landet over og desuden været support for store navne som The Prodigy og Kraftwerk.

Titlen deres første minialbum er "Solrock" og af inspirationskilder kan nævnes Animal Collective og Modeselektor. Tomas Barfod (Filur, WhoMadeWho) har mixet albummet, hvor bl.a. Vetos Troels Abrahamsen har bidraget med vokal på et enkelt nummer.

Solrock udkom den 19. oktober 2009, der fik fem ud af seks stjerner i musikmagasinet GAFFA.

Drengene har siden 2010 været i samarbejde med Tomas Barfod under navnet "Jatoma". De udgav deres album Jatoma i 2010.

Dsikografi 
 Solrock (2009)

Referencer

Eksterne henvisninger 
 
 P3 Playlistnyt 
 Electrojuice på MySpace 

Fra DR P3 playlistnyt
Har spillet på Roskilde Festival
Musikgrupper fra Danmark
Musikgrupper fra 2006
Ellie Goulding

Ellie Goulding (født Elena Jane Goulding 30. december 1986) er en britisk singer-songwriter, som debuterede i 2010 med albummet Lights, der bl.a. resulterede i hitsinglerne "Starry Eyed" og "Guns and Horses".

Det meste af albummet er blevet til i samarbejde med produceren Starsmith, som Ellie Goulding mødte via sin Myspace-side.

Ellie Goulding var i 2009 på turné i Det Forenede Kongerige med Little Boots og har arbejdet sammen med Frankmusik, hvis single "Confusion Girl" også har været spillet på P3, og lagt vokal på Starsmiths remix af Passion Pit-nummeret "Sleepyhead".

I marts 2010 var Ellie Goulding på turné i England med Passion Pit.

I oktober 2012 udgav hun sit andet album Halcyon med sangen "Anything Could Happen" som førstesingle.

I april 2013 udgav Calvin Harris albummet 18 months hvor Ellie Goulding samarbejdede i  nummeret "I need your love" som allerede toppede hitlisterne i juli 2013.

Referencer

Eksterne henvisninger 

 
 
 

Fra DR P3 playlistnyt
Sangere fra Wales
Veganere
Personer_fra_Hereford
Empire of the Sun

Empire Of The Sun er en australsk indie/ elektro-popduo. De udsendte i begyndelsen af oktober 2008 albummet Walking On A Dream i hjemlandet Australien. Albummet kom på gaden i Danmark i februar 2009.

Empire Of The Sun består af Luke Steele (fra bandet The Sleepy Jackson) og Nick Littlemore fra Pnau, et band hvor også P3's Uundgåelige i sidste uge (43), Ladyhawke, tidligere har slået sine folder.

Debutalbummets artwork er baseret på og inspireret af filmplakater til Star Wars og Indiana Jones-filmene.

Referencer

Eksterne henvisninger 

 
 P3 Playlistnyt 
 Empire Of The Sun på MySpace 

Fra DR P3 playlistnyt
Musikgrupper fra Australien
Musikgrupper fra 2008
Troy (Missouri)

Troy er en amerikansk by i Lincoln County, i staten Missouri. I 2000 havde byen et indbyggertal på .

Ekstern henvisning
Troys hjemmeside 

Byer i Missouri
Independence (Missouri)

Independence er en amerikansk by og admistrativt centrum i det amerikanske county Jackson County, i staten Missouri. I 2000 havde byen et indbyggertal på .

Venskabsbyer 

  Higashimurayama, Japan

Ekstern henvisning 
Independences hjemmeside  

Byer i Missouri
Falfurrias

Falfurrias er en amerikansk by og administrativt centrum for det amerikanske county Brooks County i staten Texas. I 2000 havde byen et indbyggertal på .

Ekstern henvisning 
Falfurrias hjemmeside 

Byer i Texas
Factory45

Factory45 er et dansk rockband, der blev dannet i 2006 af Esben (vokal), Charlie (lead guitar), Morten (bas) og Jonathan (trommer).

Factory45 debuterede i 2007 med singlen "Supermarkets", der blev pænt modtaget af DR's P3 og bl.a. toppede Det Elektriske Barometer i 8 uger. Samme år udkom deres EP Rock Music Almost Ruined My Life, der fik 3/6 stjerner i musikmagasinet GAFFA.

Debutalbummet Would You Take The Things Off That You Like The Best er blevet til på Møn i slutningen af 2008. Bandet har allieret sig med produceren Steffen Breum. Albummet blev udgivet i august 2009, der fik tildelt 4/6 stjerne i GAFFA.

Factory45 henter inspiration fra bl.a. Velvet Underground, David Bowie, The Clash og Talking Heads.

Diskografi 
 2008 Rock Music Almost Ruined My Life (EP)
 2009 Would You Take The Things Off That You Like The Best

Referencer 

Rockgrupper fra Danmark
Musikgrupper fra 2006
Marietta (Oklahoma)

Marietta er en amerikansk by og administrativt centrum for det amerikanske county Love County i staten Oklahoma. I 2000 havde byen et indbyggertal på .

Ekstern henvisning 
Mariettas hjemmeside  

Byer i Oklahoma
Espingol

En Espingol er et ældre skydevåben, der kunne afgive adskillige skud hurtigt efter hinanden. Espingolen blev brugt og udviklet i Danmark. 

Espingolen lades skiftevis med krudt og gennemborede blykugler. Når den forreste ladning antændes ved mundingen, brænder ilden gennem kanalen i den næste kugle, og det næste skud går af osv. indtil løbet er skudt tomt. Derved afgaves en hurtig række skud. Espingolen var ofte forsynet med flere løb. Espingolen blev indført i Danmark i 1816 og anvendtes under de slesvigske krige. 

Espingolen blev afløst af mitrailleusen og senere af maskingeværet.

Eksterne henvisninger 
 Espingol på IBWiki 
 The Espingol – The Secret Weapon of 19th Century Denmark, artikel på privat hjemmeside 

Skydevåben
Fagget Fairys

Fagget Fairys er en dansk duo, der består af DJ Sensimilla (Carla Camilla Hjort) og MC ENA (Elena Carli Čosović).

Første single "Feed the Horse" er samtidig titlen på debutalbummet, der udkom i marts 2009. Albummet modtog fem ud af seks stjerner i musikmagasinet GAFFA og fire ud af seks stjerner i soundvenue.

De har med vilje stavet navnet "Fagget Fairys", og ikke "Faggot Fairies", hvilket ville havet være korrekt engelsk.

I New York mødte Fagget Fairys også Rasmus Bille Bähncke aka Popdaddy, der sammen med Carla Camilla har været hovedproducer på det kommende album Feed the Horse.

Diskografi 
 Feed the Horse (2009)

Referencer 

Musikgrupper fra Danmark
Musikgrupper fra 2008
Duoer
Tünel

Tünel er en kort undergrundsbane i Istanbul, Tyrkiet. Den blev indviet 17. januar 1875 og fungerer fortsat. Banen er blot 573 m lang, og en tur fra den ene ende til den anden tager 1½ minut.

Eksterne henvisninger 

Istanbul
Metrosystemer